Kevesen tudták, hogy az új ellenség, mikor és hol okozta az első sebet. Ott voltam. Annyi zsákutca és kísérlet után végül azt hittük, hogy sikerült, hogy nem vagyunk egyedül és mindörökké lesz folytatás ilyen vagy olyan formában. A halhatatlanságunknak is megvan az ára és súlya, amit a szívben és lélekkel fizetünk meg. Ez a fejezete az Örök Városnak mindig arra emlékeztet.

Ezer éve érkezett északról. Akkor már két és fél évezrede nem voltam nővel. A történetírók persze nem ilyen léptékekkel számolnak. Az Igazság Tükreinek nemzedékei épp felénél tartottak papjaiménak, de ugyanazt a vértet viselték, a feketét, aminek eredetije mélyen a város alatt pihent pislákolva többiekével, csak lényegesen nagyobb méretben. Akkoriban még kísértünk le oda a lábaihoz avatni és felövezni híveket. Ez azóta elmaradt, talán éppen az eset okán feltárt biztonsági kockázat miatt…

Lyennarának nevezte magát és a többiek elhitték neki. Asszonyi alakja volt, de lehetett volna akár törpe is. Ami számított az aurájából sugárzó tisztaság volt, ami sokunkat elveszett hazánk legnagyobb varázslóinak kisugárzására emlékeztette. Csak annál sokkal erősebb és fényesebb volt. Igen, ahhoz mérhető, amilyen láng a Prófétát és más Kegyelteket vett körül a szükséges és közös bűneink előtt. Szívesen voltunk a közelében, mert csodálatos volt.

Másfél évszázada sem járt közöttünk, de szinte már mindenen otthagyta jobbító kezének nyomát. Hatalmunkat sohasem fenyegette tettel vagy szóval és tudtam, hogy soha nem is lenne képes. Azt mondta, hogy segíteni jött és színtiszta volt a szándéka. Lar-Dor tavának partján emeltünk palotát a kérésére és bármilyen munkába is fogott a Pajzsokban vagy közelebb, nem győztünk a segítségére lenni. Bámulatos volt, ahogy szinte mindenhol egyszerre jelen volt és csak áradt belőle a jövő ígérete. Kérdeztelek egyszer, hogy nem vagy e féltékeny rá, amikor hallgattuk a tanítványai előtt szónokolni.

Úgy bíztam benne, ahogyan benned hittem és ahogyan Kyel akaratának terhét hordoztam: olyan természetességgel, ami feledtette velünk a megtett utat és nehézségeket, pedig ez, tudod, nem kis dolog. Mert emlékszel rá. Azt hiszem, hogy az én hibám, bármikor ránéztem és ő a szemembe nézett mosolyogva azt kívántam bár törne ki egy háború valahol, hogy a lehető legtávolabb lehessek tőle. Nem szégyen az, Devestator egyszer elejtette a bárdját gyakorlás közben, amikor megtudta, hogy nézi. Alborne kegyeltje egyszer egy évtizedig nem mert találkozni vele, hogy méltóképpen találkozhassanak újra. A gianagi esetére meg nem is kell emlékeztesselek …

Leginkább Ute Betonon lepődtem meg. A gömbszentély tetejéről néztük a csillagokat a mély csendben a fűben fekve és ülve. A dzsadok dohányával kevert szikrafüvet szívtunk, szokás szerint és a valóságról beszélgettünk, a sorsról és a síkokról. Tehát asszonyokról is. Megkérdezte, hogy az útjába állnék e, hogyha egy bizonyos lényhez közeledne, akit mind a ketten ismerünk. Őszintén azt válaszoltam, hogy az a lénytől függ és attól, hogy megfelelő fegyverzettel készülne e elé menni. Mert nem mindegy a logisztika és a felszerelés. Aztán megkérdezte, hogy vannak a terveim Lyennarával és megmondtam neki, hogy nincsenek. Megkérdezte, hogy adnám e Kyel áldását a dologra …

Miután válaszoltam neki felállt, pedig nehezére esett, a szentély peremére sétált és enélkül, hogy lenézett vagy elköszönt volna Lar-Dorba repült. Hajnalig maradtam a fűben és a füstben fekve, ő éveket töltött a ragyogó tó partján. Heliodor gyakran látogatta őket, Elorand is ha éppen nem északon járt. Én nem. Én itt maradtam veled a Gömbbön. Azt hiszem, akkoriban kezdtem el rendszeresebben Sempyerbe járni. Úgy volt.

Akkor is ott voltam, mikor utolért a hívásotok. Régi törvényünk volt, hogy erre kérdés és haladék nélkül megjelenéssel válaszolunk. Sempyer-Pyarron-Szentély-LarDor. Csak villanásoknak és pislogásnak tűnt, mert valóban az is volt. Haldoklott. Úgy ölelte magához élettelen gyilkosát, mint gyermek a kócbabát álmában. Láttam már hasonló fajzatokat korábban és az eszközeit is felismertük az egykori menekültek rémálmaiból kiolvasott emlékeken keresztül. Krán a mi mezőnkön is megjelent végre. Nem ilyen háborút kívántam és nem így.

Ute Beton a tóra néző teraszon állt. „Azt mondja, hogy nem is Lyennara a neve …” soha többet nem mondott semmi többet az esetről. Nem hozta szóba és én sem. Amikor az asszonynak látszó lény távozott körülötte álltunk. Mind. Láttam rajtuk, hogy nem lennének nyitottak most egy haditanácsra. Éppen akkor nekem sem volt semmi kézzel fogható stratégiám ilyen ellenségekkel szemben, akik képesek voltak egy „lyennara” és Adron kegyeltjének közösen védelmezett hálóterméig eljutni. Én tudtam, hogy hadüzenet. Sempyerbe mentem.

\*\*\*

Raoul Renier írta: *„Tételezzük fel, hogy egy előretolt oculis a Dúlás előestéjén pyarroni területen megfigyeli Ordaric Lykargon tevékenységét! Kétségkívül roppant impresszívnek fogja találni. Tisztán látja, hogy Ordaric magas fokon képviseli a saját kultúrája értékeit, és egy igen komplex, igen hatékony szociális struktúra fókuszpontját képezi. Föl sem merül benne, hogy ő ugyanilyen szinten képviselné a kráni kultúrát; hogy az ő személyes szociális háttérstruktúrája összevethető lenne Ordaricéval; vagy hogy neki bármi esélye volna vele szemben egy közvetlen konfliktusban. (Fizikailag esetleg kiiktathatná, pokoli nagy szerencsével, hiszen mindenki ráhibázhat a gyönge pontra a sárkány páncélzatán; ám ezzel korántsem pusztítaná el azt, amit Ordaric személye a pyarroni civilizációban jelent.)  
Csak hát az oculisnak eszébe sem jutna Ordaric Lykargont saját magával összevetni. Olyan megfelelőt keresne számára, aki hozzá hasonló státusnak örvend és hozzá hasonló fontossággal bír a kráni kultúrában. Ez pedig nagy valószínűség szerint – hadd ne részletezzem hosszan, miért – Tordraga lenne a Tizenhármak közül.*

*No már most, Ordaric és Tordraga konkrétan találkozott a Dúlás során, mindketten az általuk vezetett seregek élén, istenségük szakrális pártfogását élvezve – és az összecsapásban Ordaric maradt alul. De ez egyáltalán nem volt lefutott meccs, mert Ordaricban bizony megvolt a nagyon is reális lehetőség, hogy Tordraga fölé kerekedjen. Éppen ez tette méltó ellenféllé őt és nagy fegyverténnyé a legyőzését – olyannyira naggyá, hogy az ütközet után Tordraga eltűnt (azóta se látta senki), és a helyét egy új próféta foglalta el a Tizenhármak között.*

*Egy hasonló, bár jóval kisebb volumenű összecsapás után, amely döntetlenre futott ki az álomhozók rendjének kthacja és az aranykör belső könyvesházának felülvigyázója között, egy kráni túlélő a következő összegzést adta a helyzetről egy pyarroni túlélőnek:*

*Féreg vagy, ám különb a többinél, mert egy kurta pillanatra megtapasztalhattad a Legnagyobb Úr kegyét. Az álomhozók nem beszélnek a férgekkel; de az igazságot a férgeknek is meg kell tudniuk. Különben sohasem támadnának közöttük olyanok, akiknek a halála előrelépésre érdemesíti az emelkedetteket.*

*Erre most biztosan azt mondanád, hogy: álljon meg a menet! Mi köze a Legnagyobb Úr kegyének és igazságának Ordaric Lykargonhoz, Kyel kegyeltjéhez, a pyarroni papi szék legfőbb ítélőbírájához?*

*Milyen szavakat is intézett egyszer ez a zord aggastyán a kollégáihoz a papi szék főtanácsában?  
Fölösleges ennyit fondorkodnotok ellenem, ti jámborok. Rátok a szebbik orcájával mosolygott az én Uram; ezért nem is tanultatok el tőle ti egyebet, csak az élet örömét. Énrám viszont a másik orcájával tekint, amely epévé keseríti az ember szívét, ám az elméjét bölcsességre nyitja. Bizony mondom néktek: midőn eljövend ama vész, amiről az én Uram a halott orcájával beszélt nekem, ti jámborok, valahányan csak vagytok, nyüszítve fogtok szertefutni előle mind. Én viszont... én majd itt maradok, hogy szembenézzek vele.*

*Ha az a bizonyos feltételezett oculis kihallgatta ezt a beszédet – aminek a valószínűsége igen csekély, de végtére is nem kizárható –, akkor az árnyékban megbújva némán fejet hajtott Ordaric Lykargon előtt, és közben ujjával a Legnagyobb Úr jelét rajzolta a szíve fölé.” …*

*…”Tordraga ugyanis valamikor réges-régen Kyel egyik őspapja és kegyeltje volt, a legnagyobb az ősegyház bajnokai közt. És ő legyőzte azt, akivel szembekerült a harcmezőn az akkori Tizenhármak közül. Legyőzte, meghasonlott hitében… és a helyébe lépett. Ezért mondtam fentebb, hogy a feltételezett kráni oculis, amikor az árnyékból figyeli Ordaric Lykargon felkészülését a Kránnal való összecsapásra, magában minden valószínűség szerint Tordragával veti össze őt.”…*

*… „Isten és kegyeltje közt a kapcsolat közvetlen és kétoldalú, bár nem folyamatos és értelemszerűen nem egyenrangú. Ha a kegyelt elhagyja istenét, egyfajta spirituális visszarúgás következik be. Az isten nem veszít energiát, sőt még nyer is valamicskét – a papok szakrális hatalmának fenntartása sokkal több energiát emészt fel, mint amennyit a személyes hitükkel generálnak, és ez hatványozottan áll a kegyeltekre –, de egyáltalán nem múlik el fölötte nyomtalanul a dolog. Körülbelül úgy tessék elképzelni, mint amikor az embert a nagy szerelme vagy a legbizalmasabb jóbarátja faképnél hagyja valaki másnak a kedvéért. Tordraga pálfordulása arculcsapásként érte Kyelt, ám ezt nem az ex-kegyeltjétől kapta, hanem a Legnagyobb Úrtól, aki ekkor hagyta rajta a páros arcon az első és legmélyebb bélyegét.”…*

*…„Tordragát például Ordaric Lykargon érdekelte, semmi más. Nem foglalkozott Selmóval meg a Gömbszentéllyel, és teljesen mindegy volt neki, hogy Pyarron (akkor ugye még nem „Ó”, hanem az egyetlen) megmarad-e vagy sem. Neki kizárólag az volt a fontos, hogy szembenézhessen Kyel kegyeltjével egy olyan összecsapásban, amelyben nem csupán a személyes hatalmukat mérik össze, hanem a mögöttük álló szakrális és szociális struktúrákat is.*

*Nem mintha maga Ordaric különösebben a bögyében lett volna; az emelkedettségnek ezen a fokán sokkal komplexebb motivációk húzódnak meg az egyén döntései mögött, mint a szimpla gyűlölet. Tordraga be akart zárni egy réges-régen kezdődött szakrális cselekvési ciklust, és ezzel minőségileg új szintre emelni a Legnagyobb Úr és a Kétarcú Úr kapcsolatát. Ha voltak személyes érzései Ordarickal kapcsolatban, azok sokkal inkább a tisztelet és a kíváncsiság lehettek.*

*Hogy Tordragának a győzelmét követő eltűnését, illetve kiiktatását a Tizenhármak sorából büntetésnek vagy jutalomnak kell-e értelmezni, az fogas kérdés. Valószínűleg egyszerre volt mindkettő. A Legnagyobb Úr kegye sohasem örömmámor és felhőtlen beteljesülés, mivel nem a hívek vágyait elégeti ki, hanem arra nyitja rá a szemüket, hogy új perspektívából nézzék a világot. És e szabály alól a prófétái sem kivételek.  
Az érdekes az, hogy Tordraga a jelek szerint kezdettől fogva tudatában volt a helyzete kétértelműségének. Több túlélő szemtanú is látta őt az ütközetben, és a beszámolóik nyomán készült metszeteken és festményeken a próféta páncélzatán rendre felbukkan néhány olyan szimbólum, amit a pyarroni elemzők sokáig nem tudtak hová tenni, mert a történelem folyamán csak elvétve bukkantak fel Krán határain kívül. Végül egy lar-dori ikonológus magiszter jött rá a talány nyitjára, a Tysson Lar-i háborúból fennmaradt képi ábrázolások tanulmányozásával.*

*Tordraga az utolsó csatájában Káosz-Ngau szimbólumait viselte: az önpusztítás és az önfeláldozás káoszangyaláét.”…*

*…” Tordraga esetében ez azért érdekes, mert amit ő csinált, az egyszerre volt hasznára és kárára a Legnagyobb Úr ügyének. A Kyelhez kapcsolódó szakrális ciklus lezárásával a reintegrációt mozdította elő; azzal viszont, hogy ezt a Dúláshoz csatlakozva tette meg, az entropikus folyamatokat. És nagyon úgy tűnik, hogy ha kezdetben még nem is látta át ezt az ellentmondásos helyzetet, a vége felé már tökéletesen tisztában volt vele. Engem kicsit Charles de Bourbonra emlékeztet, aki a sacco di Roma alkalmából díszpáncélban, az elsők között hágott az ostromlétra fokaira, felkínálva magát Benvenuto Cellini golyójának, hogy keserű diadala teljében terítse le.*

*Tordraga igencsak bonyolult képlet volt a Dúláshoz csatlakozó Tizenhármak között, hiszen a tettei egyfelől büntetést, másfelől jutalmat érdemeltek. És a Legnagyobb Úr igazsága mindkét téren irgalmatlanul következetes. Szóval Tordragával valami nagyon fura dolognak kellett történnie a győzelme után”…*

*…” Lehetséges, hogy része (ti. Kyel \* a szerk) volt az Egynek, lehetséges, hogy nem; ha fontossá válik a dolog, András majd eldönti. Az én koncepcióm szempontjából csak az számít, hogy az ősállapotnak valamilyen formában a részét képezte.  
Annyiban viszont kiigazítanálak, hogy Kyel és Darton azért nem teljesen ugyanaz a kategória, mint Ranagol és Domvik. A jól bevált analógiámnál maradva: mind a négyen atomerőművek, de az előbbi kettő fissziós alapon működik, az utóbbi kettő pedig fúzióson.”…*

\*\*\*

Emlékszem. Hogy a Gömbszentélyben álltunk mindannyian, akik akkor megmaradtunk. Ez volt az ötödik alkalom, hogy valaha hívtál minket. Az utolsó. A két oldaladon sorakoztunk fel a legmélyebb szentélyben. Az álmok és a jóslatok valósággá rendeződtek ebben a pillanatban és Noir kiválasztottja hangosan csuklott. Nem sok keresnivalója volt ott, mert nem volt Kegyelt. Az elméje nyitott könyv volt a mágikus kisülésektől ózon szagú levegőben, ami mindannyiunkat átjárt és én is tudtam: nincs több jóslat, egyik isten sem beszélt még az ezutáni pillanatokról, napokról. Történelmet írt minden mozdulatunk.

A kilenc isten áldásával megerősített kapu úgy robbant be, mintha soha semmi nem tartotta volna a helyén és márványrepeszei ártalmatlanul pattantak le pajzsainkról. Tizenhárman léptek be rajta. A számok nekik kedveztek, de ez nekem sohasem számított. Mellettünk szólt azoknak az ezreknek, millióknak az áldozata, akik a nevünkben véreztek el ellenük. Igaz, minket is lerongyolt a küzdelem ami idáig elvezetett. De ennyi áldozat nem lehetett hiábavaló.

Felsorakoztak, szennyes tükörképekként a számunkra. Ebben a pillanatban éreztem talán legjobban az idegen különbséget, ami örökre elválaszt minket … ezektől. A vér a mellkasomba és a vállamban pumpált, oldalra sandítva láttam a többieken is, hogy érzik, ez az a pillanat, amelynek próbakövén újabb évezredekre eldől az alkotásunk sorsa. Szinte megnyugodtam erre a gondolatra, hiszen ennyi siker és idő után, ennyi istennel az oldalunkon nem veszíthetünk. Látni akartam a jövőt, amiben az ESZME, az Imádó lángot prüszkölve lobogni kezd a kezemben, elmossa ezeknek a korcsoknak a fészkét és átszáll az óceánon, hogy isteneink seregei minden csata és győzelem után is az Örök Város dicsőségéről énekeljenek a győzelmi lakomán és minden nyelven Pyarronról.

Láttam, hogy lehunyod a szemed és megremegsz. Elorand védekezően előtted állt, ő nem láthatta és talán más sem. Csak arra vártam, hogy elkiáltsd magadat mint egykor annyiszor a csata első szent pillanatában olyan nyelven és szavakkal ahogyan éppen jólesik, csak elengedhessük a pantheonnyi isten felgyűlt hatalmát a tizenháromra, akiknek halálával megnyerjük ezt a háborút mindörökre! A szükségszerűség szembe megy a hittel. A háborúban sok megható és szép pillanat van, de rengeteg a kegyetlenség is. A kegyetlenség pedig olykor maga kristálytiszta ésszerűség. Mi neveztük el a határokat, ameddig uralkodunk, de ők szúrtak lókoponyás lándzsát a földbe, amin túl megakadályozzák a lélegzetünket is.

„Megadásunk feltételei …” robbantja szét hangod a legszentebb csendet és én … én azt hiszem megőrültem. Még mindig beszélsz, amikor feléd fordulok ebből tudom, hogy igaz. Nem is akarom érteni a szavakat, mert látom az arcodon, hogy komolyan gondolod. A túloldalról kaffogó varcsogás jön válaszul és te mintha értenéd, bólintasz rá. Te … mintha lenne még a világnak bármi értelme ezek után … te leengeded a kezedet. Én pedig leköplek! Ordítok, pedig mondani szeretnék dolgokat közben, hogy ez mindennel szemben, ez minden csak nem az, nem ezért, nem így. MOST elkaphatjuk őket, amikor azt hiszik tárgyalunk velük még bármiről is AZOK után … mintha te nem lettél volna ott, mintha te nem láttad volna, mintha neked nem ugyanazt jelentené. AKKOR PUSZTULJ EL!

Lendülő karomat Heliodor fogja le vagy a másik pribéked, te pedig nem is moccansz, nem is nézel rám. Csak beszélsz ezekhez az állatokhoz! Az arcvonal megbomlott … a kegyeltek összezavarodva néznek össze … ez veszélyes Selmo, ez nagyon komoly taktikai hátrány. Ezt gondolom, de szerintem csak hörgök amikor az aranykörrel szentelt vasököl gyomorszájon talál. Húznak, vonnak … te pedig alkudozol. Ez az őrület. Igen, erőm maradékához nyúlnék, de a nap megállítása többet rabolt el tőlem, mint előre sejtettem.

„Új főisten kerül a pantheon élére majd … Elorandot átadjátok nekünk … mindenki meghal, amikor megkötjük az egyezséget …” fuldokló szavak egy bevarrt karmokkal teli szájból, valamelyik dög ágyéka magasságából, amire Selmo tiszta hangja válaszol „ AMIKOR megkötjük az egyezséget … fontosak a részletek … a Kék Hold Urának hatalmát pedig megtörjük … ami pedig a másik dolgot illeti.” A halántékomat valami keményhez vágják lunírkesztyűs kezekkel. Szédülök és hányingerem van.

Elorand feléjük indul el … Selmo felém lépdel és mögötte a többiek lesunyt fejjel állnak. Ez nem seregem, ez nem népem, ezek nem enyéim. Valaki hajamnál húzva emel fel, a csizmám nem éri a padlót, mögöttem csilingel valami. Te pedig, te démon … úgy nézel a szemembe, mintha csak én hallanálak a világon, pedig nem suttogsz. „Mert nem volt más választás … mert láttam minden lehetőséget … hogyha nyerünk, hogyha vesztünk … egy nagyobb veszteségtől óvom meg magunkat. De rád … rád minden időkben szükségük lesz, amit képviselsz, amit Kyel jelent nekik …”

Megtébolyodtál. Ez történt. Mellkasomra tetted a tenyeredet és hírtelen többszáz lábnyit repültem, gyorsan zsugorodtál, a terem, az ablak és szentély alsó íve mire zuhanni kezdtem. „Szükségük van rád.” Fejjel lefelé zuhanok, amikor a legmélyebben fekvő szentély felrobban. Veled és veletek együtt. Úgy tűnik, mintha felfelé szállna, mintha belerepülne a lefelé felépített városba. Azt mondják minden dolog, legyen bármilyen súlyú, ugyanolyan gyorsasággal zuhan. Ez hazugság. Én nem ezt láttam.

Már kerületeket temetett maga alá a félgömb monstrum, amikor őszülni kezdek és karom szürkülni. Szinte hálás vagyok hogy tudom, mire zuhanásom eléri a tetőpontját ismét a vak vénember alakjában leszek és nem kell látnom azt, ahogy minden, de minden amit felépítettünk az őrületed zsoldjává lesz. Attól még érzem, nagyon is, ahogy megremeg bele a haldokló nap, ahogy lökéshullám elér és a megnyugtató halált jelentő obszidián térkő helyett egy vérrel teli medencébe repít pörögve.

Ebben lebegve háton találnak meg az első menekültek. Szólongatnak, kérlelnek, sírnak. Gyerekek is vannak közöttük, úgyhogy fel kell kelnem. Szükségük van rám, nem igaz?

\*\*\*

A palotában az elmúlt napok apátiáját feszült és rendezett készülődés váltotta fel. Immáron senki előtt nem volt titok, hogy az ellenség áttörte a város külső falait, hogy a védők mind egy szálig odavesztek és hamarosan Pyarron lángtengerbe vész. Az utolsó kétségbeesett kitörési kísérlet óta hetek teltek el, s aki még menekülni akart volna mind megpróbálkozott vele mágiával vagy hagyományos módszerekkel.

A palotában ragadtak immár imákat sem fogalmaztak meg értük napok óta. Hogyha az istenek nem békés sorsot szántak nekik, akkor a krániak serege bizonnyal bevégezte azt. Az utolsó haditanács elmaradt, nem volt miről szót váltaniuk a megmaradt Kegyelteknek. Számuk az elmúlt hónapban megfogyatkozott és nemrég még ragyogó jelképeiknek sem sok jelentősége maradt a véres korom alatt, ami az utcákat és a templomokat takarta be.

Kísértetekként róva a folyosókat már egymást sem ismerték fel, nem tudtak különbséget tenni a halandók és a többre hivatottak között. Akik megmaradtak már nem voltak közemberek többé. Az egyetemek oktatói és a pékek vállt vállnak vetve küzdöttek napról napra a megmaradt lovagok és táborok oldalán kivívva azok tiszteletét vagy valamit, ami nagyon hasonló volt hozzá.

Lcargon tábornak halk szavakkal gyűjtött maga köré két tucatnyit azok közül, akik még elbírták a fegyvert és némán vonult velük végig a csarnokokon a nyugati kapuhoz. Egy intéssel jelzett a kialvatlan őrségnek, hogy nyissanak utat csapata számára. Szó nélkül engedelmeskedtek, mint akik félálomban cselekszenek. Ezt egykor is megtették volna, hiszen Kyel Kegyeltje volt, akinek parancsolnia sem kellett soha a városban … azelőtt.

Azelőtt, hogy a Gömbszentély lángba borult volna, hogy üstökösként zuhant volna a városra és a Fellegvárral együtt letarolt két kerületet. Hogy a kapuk előtt a legvadabb Kegyeltek, mint Devastor, estek el véres rendet vágva az ellenség első, legnagyobb rohamában. Azelőtt, hogy minden nap elnehezült a kardjuk a kiontott vér súlyától és minden éjjel parázs vitába keveredett volna Darres generálissal a lehetséges stratégiákról. Azelőtt, hogy az otthonuk földjén egyáltalán stratégiára lett volna szükségük …

Azóta pedig nem esett szó közötte és Dreina Kegyeltje között sem. Nem volt terv, nem volt taktika. Csak az öldöklés és a vékony réseken beóvakodó üszkös szag és félhomály a városból. Az utolsó keresztvas és faék is kifordult a nagykapu elől. A két szárnyat négyen tágították ki annyira, hogy Lykargon és bandája kijuthasson rajta. Ketten előreléptek, hogy a szabadba lépjenek a tábornok előtt, de visszarendelte őket. Neki kellett életbe vagy halálba vezetnie a megmaradottakat, Kyel akaratából.

A térre lépett a palota előtt, ahol a boltozatból letépett márványtömbökön túl halotti máglya maradéka füstölgött. Nem volt kétsége ki rakta és kikből. Erőltette magát, hogy végignézzen Pyarron romjain, de ne lássa. Ne lássa a vörösbe fordult horizontot, a fekete füstfelleget a csonka tornyok felett, a bél áztatta macskaköveket és az ürességet az égen, ami egykor bizonyosságot jelentett a város lakóinak és neki az istenek létezésében és erejében. Ez már mind nem létezett, ahogy Pyarron sem létezett többé.

Hangtalanul léptek mellé a Fellegvárból kiszállingózó harcosok. Egyesek felhördültek, mások öklendeztek és valaki elsírta magát. Egyikükre sem tudott haragudni, legszívesebben ő is utat engedett volna érzéseinek. De nem ezen a napon. Ezen a napon kardot húzott és példáját követte mindenki, aki vele tartott. Buzogányát a Fellegvár romjai rejtették. Döngő léptekkel a barikádokká lett romokra hágott, mintha lenne hová és miért mennie, de nem kellett csalatkoznia: a ragadozóvá vedlett város hamar felfigyelt rájuk és a homályban megmozdultak a dögevők is. Az árkádok sötétjéből ordítva és hörögve rajzottak ki az orkok feléjük.

Lcargon nem adott parancsot, nem volt sok értelme már. Mint egy megmerevedett szobor emelkedett a hullámokban érkező szörnyek fölé és volt alkalma elcsodálkozni, hogy milyen fiataloknak tűnnek. Valóban, a Dúlás során is születtek orkok, mivel igen szapora faj voltak, amik a harcot és a gyűlöletet már nem a kráni határ mögött, hanem itt, Pyarron mezőin tanulták el és pyarroni vért ontottak, ízleltek elsőként is. Ezeket a fiatal orkokat már ellenük nevelte a természetük. Milyen illő. Elmosolyodott, de inkább vicsorgott a gondolaton, ahogy az első soraik közé vetette magát.

Fattyúkardját két kézre fogva aratott közöttük, megmutatta nekik Kyel hatalmát. Kacagva fohászkodott istenéhez hatalomért és az megacélozta izmait, lüktető erővel töltötte fel megfáradt karjait. Körülötte többen is felzárkóztak és istene nevét skandálták. Nem csak fanatizmusa hatotta át őket, de a mágikus hatalmából is jutott nekik a harchoz és igen nagy szükségük volt rá. Az ork kölykök sem adták könnyen magukat, pedig még beszélni sem tudtak igazán.

Kürt szólalt meg, hangja alapján csontból és a szörnyek maradéka visszavonult az oszlopok közé sebeit nyalogatni. Voltak, akik nem engedelmeskedtek a parancsnak és még közelharcban maradtak, nem sokáig. Két-három friss pyarroni tetem hevert a téren, de tízszer annyi ork. Ha lett volna értelme, ez egy jó eredménynek számított volna a védők számára. Az emberek összemosolyogtak, még fűtötte őket a harci láz. Lcargon kifújta az eddig bent tartott levegőt, egy kicsit számára is könnyebbnek tűnt a légzés most … így.

A kürtszóra páran megjelentek a torony ablakaiban is, fáradt szemekkel figyelték a győztesen ácsorgó csapatot. Nem éljeneztek, nem hajráztak, torkukat szorongatta az érzés, de látták, hogy mi közeledik az egykori sugárúton feléjük. A lassan élénkülő remegésből már a téren állók is sejtették, hogy felébresztették a ragadozóvá vedlett várost, meghúzták a bajszát és most karmaival fordul majd feléjük. Eleget láttak és nem lehet azt mondani, hogy ép ésszel fogták fel és fogadták ami érkezett.

Két épület roskadt meg a heves érkezéstől, sziklányi téglák repkedtek kartácsként, volt akit a szele elsodort. A városba ütött résen keresztül pedig pokoli horda türemkedett át, amikre nem voltak szavak. Kígyófarkú ork káoszlények, agancsos élőhalottak, testekből összefércelt háromlábú borzalmak. Közeledtek, rohamoztak, csúsztak és másztak. Testükön felragyogtak beteg színű rúnajelek és elhalványultak véres sebek. A harcosok nekik és rájuk ugrottak, hangjukat elnyomta az áradatban vonuló testek neszezése.

Az ork kölykök is rettenettől elkerekedett szemekkel nézték a küzdelmet, ha ugyan az volt. Fel sem fogták talán, hogy az érkezettek egy magasabb gondolat szerint az ő oldalukon állnak. Gondolat sem maradt a falak között. Ahol a harcosok legyűrtek egy dögöt az pöffeteg gomba módjára robbant szét, mérgező felhőt eregetve, máshol a rúnajelekből szakadt fel pusztító mágia és borított lángba élő és halott húst egyáltalán. A menetnek nem volt vége, csak hömpölygött a sugárút messzeségében.

Lcargon levágott két nálánál magasabb élőhalott rettenetet és előre szökkent a testükből kiáramló döglegyek elől. Üvöltésére kardja lángba borult és a tűz lemosta róla az elmúlt napok minden porát és szennyét, úgy ragyogott kezében a mágikus kard, mint egykor, mikor először emelte fel Pyarron dicsőségét harsogva. Most is ezt akarta, most is ezt tette volna, hogyha körülötte nem tagadta volna minden és mindenki állítását.

A szörnyek falán túl hatalmas démon magasodott föl. Csápkoronás villámló pálcát tartó szentségtelen mágusa az ellenségnek. Szemében gonosz eltökéltség ragyogott, hogy minden élőt elpusztít és hatalmával pedig sorra hívta vissza a létezésbe a máglyán elpusztultakat. Ahogy végighúzta karját a tömegsír fölött a hamuból egymás után emelkedtek ki meggyötört lelkek testei.

Nem volt mit tagadni, nem volt mit állítani immár. Lcargon üvöltötte, hogy „ÁRULÁS!”, pedig senki sem árulta el az övéit. A világ árulta el az álmukat, a történelem árulta el Pyarront és az ember árulta el önmagát nagyravágyásával. Feketére égett márvány falak bizonyították, a gonosznak éppúgy fészket adó árnyak igazolják. Lángban fuldokló fémpenge csattant az ősfaj csontjából készül pálcán és egy villámló lökéssel visszavetette Lcargont. Kyel hatalma még ott duruzsolt testében, de teste már nem bírta el az akarat parancsát. A démonvarázsló fölé magasodott és nyelvét nyújtogatta sziszegve. Talán nevetett, talán átkot mondott ősi nyelvén, ahogyan magasba lendült a pálcája, hogy kisüthesse a maradék életerőt a Kegyeltből. Mielőtt pedig majd lélektelen élőhalottá teszi ami a testéből megmarad még kiszipolyozza a csontjaiból a velőt, hogy meglássa, megérezze és megízlelje milyen halandót választ magának egy isten jó dolgában. Ha egyszer maga is istenné válik még fontos lehet …

Kürtszó csattant a romok felett, érces, hangos, fényes. Lcargon az oldalára fordult, a palota felé, de nem onnan érkezett a hang. Onnan csak pár szürke alak kóválygott ki és rejtőzött a romok közé, biztosan hullát rabolni vagy élelmet szerezni. Nem, a hang mindenhonnan visszhangzott, de a lovas csapat északról érkezett. A szeme elkerekedett, ahogy látta a fehér palástos lovagokat. Kezükben ragyogott a szent szimbólum, sisakjukon táncot járt a fény és nehéz kopjáik lassan ereszkedtek célpontjaik felé.

*‘Az* ***Igazság Tükre Rend lovagjai!*** *Képtelenség, mind elestek már Pyarron kapuinak védelmében …’*

A horda sziszegve fordult az irányába, eleresztette a kisebb prédát és védekezően átrendeződött. A démonvarázsló csápokkal és sziszegéssel adott új utasításokat nekik, hogy illően fogadják az érkezőket. Lcargon döbbenten fogta fel, hogy túl kevesen vannak és túl korán hívták fel magukra az ellenség figyelmét. Hogyha az első sorokat el is sodorják lóval hátrányban lesznek és elszakadva egymástól külön-külön felmorzsolódnak majd. Ezt nem hagyhatta.

Küzdve talpra kecmergett és kardjára támaszkodva figyelte ő is az érkezőket, már csak párszáz láb választotta el a szörnyek első sorától, akik nyakukat nyújtogatva fogaikat csattogtatva várták az újabb, talán kevésbé porhanyós, de annál laktatóbb prédát. A kürtszó ismét felharsant, elnyomva egyformán Lcargon lamentálását és a démon kárörvendő sziszegését is. Félszáz méterre voltak a paplovagok, már kivehető volt tabardjukon a különböző istenek jelképe. Pyarron panteonjának főistenei, mint fénykorukban a kegyeltek.

Karok fonódtak Lcargon köré és váratlanul földre rántották. Szutykos kezek ragadták el és szája elé kendőt tartottak. Szúrós virágillatot érzett és értetlenül nézte a körülötte álló szürke alakokat, akik a romok közül emelkedtek ki. Fehéren villanó mosoly, szokatlan volt a számára, ahogyan az is, hogy egyre kevésbé akart kiszabadulni a szorításból. Mintha puha párnák közé süllyedt volna teste és tudata is. Még eszméleténél volt, amikor ketten felkapták és a torony felé cibálták.

Kibomlott haja a macskaköveket seperte, feje oldalra bicsaklott. Erőltette magát, hogy még lássa a lovagok sorsát. De csalódnia kellett, igaz, a hordának és az azt vezető szörnyetegnek is. Pár lépés választotta el a lovakat a céltól. Kopjájuk a fenevadak szívének célozva, azok karmai pedig végül mégis a levegőben zárultak össze a nyakak és a sisakok rostélya helyett. Pár pillanatig értetlen csend töltötte be a teret, csak halk léptek kopogása hallatszott.

Majd a kráni horda egyszerre hördült fel kétségbeesve és becsapottan. A lovasoknak hűlt helye volt és annyi sem maradt belőlük egyik pillanatra a másikra, amit szét lehetett volna fújni. A megvadult sereg csordaként fordult a démonvarázsló felé, aki pedig mágikus tekintetével egyszerre több létsíkon kereste kétségbeesetten a lovagokat, de egyiken sem lelte. Majd visszafordult eredeti prédájához és még kétségbeesetten szisszent fel eltűnésén.

A kis csapat már félúton járt a kapu felé álomba merült terhével, mikor felhangzott mögöttük a szörnyek rettenetes szólama. A csápkoronás iszonyat rájuk fókuszált és így az egész sereg is. A menekülők megkettőzték az erőfeszítésüket, de úgy látszott így sem lesz elég idejük a fedezékbe húzódni. A krániak meglódultak, hogy a lehetőség mellett a reményt is megöljék az alávalók számára.

– Pakáj, csinálj valamit! – süvöltötte az egyik jól megtermett cipelő mellette kocogó fiatal fiúnak, aki egyik kezében egy kopott lantot szorongatott a nyakánál.

– Elpattant egy húrom, még mielőtt befejezhettem volna a lovagokat teljesen … pedig milyen pompás mementók lettek volna … – lamentált a fiú.

– Most ne ezen gondolkozz inkább! – förmedt rá a mögöttük hátráló maszatos arcú félelf, akinek arcát egy mély vágás csúfította. Kezében sötét tőrpenge forgott, ahogy az első üldözőket távol tartotta – Darres generális busásan megfizet ugyan, de csak akkor hogyha élve visszajuttatjuk ezt a jómadarat és persze, hogyha mi is élve visszajutunk. Én pedig szeretnék!

– Rajtunk vannak – dúdolta az oldalukon rohanó zsíros hajú nő és félfordulásból nyilat küldött üldözőik közé.

– Fel a fejjel fiúk – kacagott jóízűen a tábornok lábát tartó aszisz – nem hiszem, hogy ez a kis küldetés kifogna a Filozófusokon!

A többiek is kuncogtak és növelték az iramot. Oldalukon feltűntek a Lcargonnak kitört harcosok megmaradt tagjai. Vagy a csapattal rohantak, vagy pedig lemaradva igyekeztek időt nyerni nekik. Az ablakok alá érve pedig azokból is kövek, tálak, bögrék és más hétköznapi tárgyak záporoztak. A kráni horda rohamozott és felettük a démonvarázsló pálcája egy hatalmas villámvarázslatra töltődött. A Filozófusok pedig kacagva rohantak.

\*\*\*

Nem fordultam Kyelhez, nem szól hozzám. Úgy érzem, mintha egy régi godoni románc sorait élném meg napról napra küzdelmekkel és veszteséggel terhesen. Láttam egy csigát végigmászni egy kard pengéjén. Ez az álmom, a lázálmom. Hogy én is végigmászok egy hegyes élen és sértetlenül túlélem azt. Ehelyett úgy kanyargunk, ahogy a névtelen, szomjas kígyó teszi, míg árnyas honra nem talál.Sempyerbe megyünk. Oda még sohasem követett az őrület. Oda visszük, ami Pyarron hamisságából aranyban mérve megmenthető ezektől a vadaktól. Még.

Mintha egy fáról esett volna le, az Arel papnő és harcostársai csatlakoztak hozzánk. A neve egzotikusan csengett és átlátott a vak vénember kinézetemen. Nagy lett volna a korkülönbség, mert nyolcvannak látszom ő pedig negyvennek, pedig csak harminc. A háború úgy látszik összezilálja az ilyesfajta logisztikát. Három támadást verünk vissza közösen az út közben mire egy gyümölcsös romjai között felajánlkozik. Nyöszörögve fogadtam el és ő sírt közben. Mert ez a háború.

Már láttuk a Hamis Sziklát, amikor utoljára rajtunk ütnek. Orkok és más fajzatok, nomádvérűek talán. Már nincsenek vele harcostársai, vízmosásokban, árokban hagytuk őket temetetlen. De ő dalolva táncolja a halál ritmusát, ahogy ölelésemből kibontakozik. Amikor az első sebét kapja azt kérdezem magamtól értem teszi e, hogy tudja e ki vagyok valójában. Hogy bemutatkoztam e egyáltalán. Amikor átüti egy lándzsa a mellét arra gondolok, hogy Lyennarával együtt minden másképp alakul. Talán mostanra megfejti a PÁNCÉLok jeleit és a Fekete Toronyig tapossuk ezeket a férgeket.

De nem alakult másképpen. Három nyílvessző veri csak le a lábáról, mire torzmágiával istennője hatalmát hívja és az utolsó kocsi is befordul a kanyarban. Hallom a sólyomrikoltást, látom a meginduló fákat, domboldalt és köveket. Évezredek óta nem álmodtam agyarakkal és fogakkal, most pedig már ébren is üldöznek látomásaik. A lány Pyarronért halt meg. Halála és áldozata csepp ebben a tengerháborúban. Nekem mégis mindennél többet jelentett.

\*\*\*

Már tudtam különbséget tenni a törpe harci nóták között, mikor elérték a menedékünket a nomádok. Azt hiszem ez … fejlődés. Harsag úgy robbant ki az üregből, amikor az még alig volt emberfejnyi mint egy eleven tűzvarázslat. Ordos utanamászott és én követtem. Azt reméltük végre letudhatjuk ezt az ostromot itt és most, az erjesztett gombalétől már nagyon-nagyon a végét jártuk, a víz előbb fogyott el. Bár igaz, az én utam vége messzebről vezetett ide, de ezt nekik akkor és ott nem kellett tudniuk.

A fél horda a mérgezett víztározó partján legelt, csak a kán és legszűkebb köre állt a nyílás körül. Csapkodtunk, harcnak ezt nem lehet nevezni utólag sem. Doomwall lábak között kúszott be és szekercéjével lágy részeket bányászott, Ordos törött másfélkezes kardjával hadonászott én pedig utána vittem az Imádót, hogy inkább ezzel. Úgy söpörte le magáról a törött nyílhegycsonkokat mint a legyeket szokás tikkasztó melegben.

A sírokig vertük őket és én krákogva idéztem rájuk Kyel vaskosabb átkait, egy részük csodák-csodája meg is fogant. Amikor az egyik első haditanácsban meghallottam, hogy a kráni férgek nomádjai megmérgezik a városok vízkészleteit elhűltem … ennél undorítóbb dolgot még sohasem láttam vagy tapasztaltam és nem hittem, hogy erre élő érző gondolkodó lény … gondolna. így amikor a Sempyert elfoglaló horda mélyebbre rágta magát a szinteken szinte kívülről láttam magamat, amikor felvetetettem: mérgezzük meg a vízkészletet.

Most térdig gázoltunk ebben a savanykás szagú lében. Hátamat a hideg barlangfalnak vetettem és éreztem odafentről a remegést. Azt hittem részeg vagyok és álmodom. Tényleg részeg voltam. Hármunk súlya kellett, hogy a nagy Shikan kán végül földre kerüljön és ott is maradjon. Hörögtünk az arcába és, nyílván isteni sugallat, az első hosszú idő óta, hogy a mellkasára tettem az Imádót. Vonaglott, habzott a szája és végül megmerevedett, de nem mozdult.

Legurultunk róla és megkócoltam Harsag fejét. Ordos is kiterült és hevesen emelkedett és süllyedt a mellkasa. Lehunytam a szememet és csak lihegtem én is. Harsag Doomwall szerint akkor fiatalabbnak tűntem, mint bármikor korábban. De én nem akartam semmiféle korábbra gondolni. Aztán Ordos meghalt. Ott úgy, fekve, a törpe vette észre. aztán sírtunk. Mert azok a vesszők azért mélyre szaladtak benne, akárhogy is letörte. „PAP vagy. Gyógyítsd!” sikoltotta a kicsi lény, de már nem volt mit és nem volt mivel gyógyítani. Eszét vesztve a víznek akart rohanni, de letepertem és lefogtam.

Szeretném azt írni neked Selmo, hogy aznapról csak a győzelem savanyú szagára emlékszem. De nem.

\*\*\*

Ma tartott ki mellettem a legtovább. Legalább két órával, mint a többiek, pedig többször kértem, hogy menjen el. Nem volt már mit adnom neki. Leroskadtam és letérdeltem a pusztába belegyűlölt ikerkörökbe és úgy néztem rájuk, úgy láttam őket, mintha először látnék ilyet. Ő érteni akart engem és szeretni. Tudod te az milyen? Ahogyan én kezdtelek el annak idején követni. De bennem nincs MÉG EGY Pyarron álma, nincs újabb négyezer év, hogy aztán megtébolyodva eláruljam azokat, akik követnek engem.

Éjjel visszatért megint. A kedvéért gyújtottam tűzet. Úgy fekszik itt mellettem, mint utazásunk kezdete óta sokszor. Az eleven álomfogóm. Szentséges ég … arcba nevettem azokat akik először mondták, hogy van ilyen. És azt mondtam nekem is kell, bármi áron. Most itt vagyok és félek. Most itt van az én álomfogóm és hányingerem van attól, hogy milyen árat fizettem érte. Ő is jövőről beszél, mint te régen, de ez.

Hogy nézhetek a szemébe reggel? Hogy áruljam el ki vagyok? Hogy minden keserűsége forrása, hogy én tettem özveggyé? Erre nincsenek formulák. Halott bajtársam gyermekének az apja legyek? Nem vagyok rá méltó. Eddig csak keserűséget okoztam Pyarronnak az eszmével, az eszmének pyarronnal és nekik, akik ezek alatt a szavak alatt születtek, véreztek, éltek, szerettek és haltak meg. Most mindannyiunk többezer évnyi bűne engem nyom, mert én maradtam. Szerinted nekem erre volt szükségem? Reggel neki ajándékozom ezt a könyvet. Veled, emlékeddel és hazugságiaddal együtt!

Nem tudom, hogy állat vagyok e vagy isten. Talán mindkettő. Holtak Szószólója kell lennem, azoké, akiket megöltem és azoké akik nem tudtak elpusztítani engem. Talán mindkettő vagyok, de így csak élő. A helyiek egy kapuról mesélnek, egy hatalomról, amit nem használtak fel ellenünk. De Godon ellen egykor igen. Talán a legnagyobb kihívás, hitünk valódi próbája még előttünk áll. Talán utam végén megtalálom a választ a kérdésre. Az egyetlen kérdésre. Hogy mi élünk, vagy az a rengeteg ártatlan és bűnös lélek akiket eltemettünk földbe, kőbe, vízbe, tűzbe és csontok közé zártunk haraggal és gyűlölettel abban a hitben, hogy mi élhetünk. Tudnom kell, hogy igazunk volt e. hogy volt értelme. Az égi szarvak tövében meglelem a válaszokat, tudom. Már látszanak innen. Vadászó Hold istenség ajándék fájáról. Kyel irgalmazzon a lelkünknek, hogyha tévedtem!